
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

15 ΦΕΒΡΟΥΑΡΙΟΥ 1988 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

81 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 29791 . 

Τροποποίηση του ΟΕΤ του Δήμου Χαλκιδέων. 

0 ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις των Νόμων 1188/81 «περί του Κώδικα προ¬ 
σωπικού ΟΤΑ και 1586/86 περί βαθμολογικής διάρθρωσης 
των θέσεων του Δημοσίου, Ν.Π.Δ.Δ. και των ΟΤΑ και του Π.Δ. 
37α/1987. 

2. Την 5360/59/6.8.86 γενική διαταγή του Υπουργείου 
Εσωτερικών με την οποία παρέχονται οδηγίες για την αναγνώ¬ 
ριση ΟΕΥ Δήμων και Κοινοτήτων. 

3. Την αριθ. 8/87 γνωμοδότηση του Υπηρεσιακού Συμβου¬ 
λίου αρθ. 5 του Ν. 1188/81 που που διατυπώθηκε στο αριθ. 1/ 
1987 πρακτικό. 

4. Ολόκληρο το σχετικό φάκελλο. 

5. Γην αρ. 31881/373/16.12.85 και- την αρ. 30899/ 
31.12.87 απόφαση του Νομάρχη για την εκχώρηση αρμοδιοτή¬ 
των. αποφασίζουμε: 

Εγκρίνουμε την αριθ. 170/87 απόφαση του Δημοτικού Συμ¬ 
βουλίου Χαλκιδέων που αφορά την τροποποίηση του ΟΕΥ του 
Δήμου Χαλκιδέων ως κατωτέρω: 

Μέρος πρώτο 

Διάρθρωση υπηρεσίας Δήμου Χαλκιδέων 

Άρθρο 1. , * 

Η υπηρεσία του Δήμου διαρθρώνεται σε Διεύθυνση, τμήματα 
υπηρεσίες και Γραφεία. Η Δ/νση του Δήμου περιλαμβάνει: 

1) Διοικητικές υπηρεσίες. 

2) Τις 'Τεχνικές υπηρεσίες. 

3) Τις Γεωπονικές υπηρεσίες. 

4) Το Γραφείο Νομικού Συμβούλου. 

Άρθρο 2. 

Οι Διοικητικές υπηρεσίες περιλαμβάνουν: 

1.) Το τμήμα Διοίκησης. 

2) Το τμήμα Οικονομικής Διοίκησης. 

3) Το τμήμα Μητρώων - Ληξιαρχείου. 

Το Τμήμα Διοίκησης περιλαμβάνει: 

1) Το Γραφείο Γραμματείας Δημοτικού Συμβουλίου, Δημαρ¬ 
χιακής Επιτροπής και Δημάρχου. 

2) Το Γραφείο Προσωπικού. 

3) Το Γραφείο Δημοσίων Σχέσεων και μέσων μαζικής ενημέ¬ 
ρωσης. 

4) Γραφείο εξυπηρέτησης πολιτών. 

5) Το Γραφείο Καθαριότητας. 

6) Το Γραφείο Αρχείου και Διεκπεραίωσης. 

7) Το Γραφείο Τουρισμού. 

8) Το Γραφείο Πληροφορικής. 

Το Τμήμα Οικονομικής Διοίκησης περιλαμβάνει: 

1) Γραφείο Λογιστηρίου. 


2) Γραφείο Προσόδων και Περιουσίας. 

3) Γραφείο Προμηθειών. 

4) Γραφείο Δημοτικού Ταμείου. 

5) Γραφείο Διαχειρίσεως Υλικού και αποθήκης. 

6) Γραφείο Δημοτικών Σφαγείων - Λουτρών και Κοιμητη¬ 
ρίου. 

7) Ειδική Υπηρεσία. 

Το Τμήμα Μητρώων - Ληξιαρχείου περιλαμβάνει: · 

1) Το Γραφείο Μητρώων και Στρατολογίας. 

2) Γραφείο Ληξιαρχείου. 

Άρθρο 3. < 

Το Τμή|ΐα Τεχνικών Υπηρεσιών Αεριλαμβάνει: 

1) Το Γραφείο Μελετών και Προγραμματισμού (έργων οδο¬ 
ποιίας —. κτηριακά - διαμορφώσεις - συντηρήσεις κ.λπ.). 

2) Γραφείο εκτελέσεως έργων (οδοποιία κ.λπ.). 

3) Μηχανολογικό - ηλεκτρολογικό (ηλεκτρολογικές - μηχανο¬ 
λογικές εργασίες πάσης φύσεως). 

4) Γραφείο Κινήσεως. 

5) Γραφείο Πολεοδομικών εφαρμογών - Τοπογραφικών εφαρ¬ 
μογών περιβάλλοντος - Σχεδίου - πόλης. 

Αρθρο 4. 

Το Τμήμα Γεωπονικής Υπηρεσίας περιλαμβάνει: 

1) Γραφείο Κήπων - Δενδροατοιχιών - Πρασίνου. 

Άρθρο 5 . 

Το Γραφείο Νομικού Συμβούλου συγκροτείται από το Νομικό 
Σύμβουλο πομ προσλαμβάνεται με μηνιαία αντιμισθία με από¬ 
φαση του Δημάρχου σε θέση που ορίζεται από το Δημοτικό Συμ¬ 
βούλιο κατά τις διατάξεις του άρθρ. 245 του Ν. 1188/81 και 
του Δημοτικού και Κοινοτικού Κώδικα: 

Μέρος Δεύτερο. 

Αρμοδιότητες. 

Άρθρο 6. 

Αρμοδιότητες Διευθυντού. 

Ο Διευθυντής του Δήμου: 

1) Διευθύνει και συντονίζει τις υπηρεσίες.του Δήμου, καθοδη¬ 
γεί το προσωπικό τους και εισηγείται στο Δήμαρχο, την τοποθέ¬ 
τηση και κατανομή του στις επί μέρους Υπηρεσίες, Τμήματα και 
Γραφεία αυτών. 

2) Λαμβάνει γνώση των εισηγήσεων προς το Δήμαρχο, κάθε 
υπηρεσίας του Δήμου, ελέγχει δε όλα τα ενεργούμενα έγγραφα 
αυτών και μονογράφει τα σχέδια των εγγράφων τούτων, πριν 
υπογραφούν από το Δήμαρχο. 

3) Προτείνει στο Δήμαρχο τη λήψη των μέτρων που επιβάλλο¬ 
νται για το σκοπό του συντονισμού των επί μέρους ενεργειών των 
υπηρεσιών του Δήμου και τη μεγαλύτερη δραστηριοποίησή τους. 

'Η Φροντίζει για την εύρυθμη λειτουργία των Υπηρεσιών του 
ου. 

) Υπενθυμίζει προφορικές ή γραπτές διαταγές του Δημάρχου 
και κοινοποιεί προς γνώση των Υπηρεσιών τις διατάξεις Νόμων 
και διαταγές των Υπουργείων και της Νομαρχίας. 

6) Συντάσσει και υποβάλει στο Δήμαρχο μέσα στο μήνα Ια¬ 
νουάριο έκθεση για την εν γένει κίνηση της Υπηρεσίας του Δήμου, 
κατά τον περασμένο χρόνο και επισημαίνει τις ελλείψεις που πα¬ 
ρατηρήθηκαν καθώς και τα μέτρα που πρέπει να ληφθούν για τη 
βελτίωση των Υπηρεσιών. 

7) θεωρεί, σαν δεύτερος ή και πρώτος κατά περίπτωση κρι¬ 

τής, τις Υπηρεσιακές εκθέσεις του προσωπικού και τις υποβάλλει 
στο Δήμαρχο για θεώρηση κατά τις διατάξεις των σχετικών Νό¬ 
μων. . 

8) Παραλαμβάνει τα έγγραφα, εκτός/από εκείνα που απευθύ¬ 

νονται στο Δήμαρχο με την ένδειξη (προσωπικό) και τα χαρακτη¬ 
ρίζει για κατανομή τους στα αρμόδια Τμήματα, Υπηρεσίες και 
Γραφεία του Δήμου. :_ ·' 

Η τήρηση του εμπιστευτικού Πρωτοκόλλου και αρχείου του 
Δήμου. - 

.·■ · ;* Άρθρο 7. 

Οι Προϊστάμενοι των οργανικών μονάδων του Δήμου (Υπηρε¬ 
σιών, Τμημάτων και Γραφείων). 

1) Εποπτεύουν και ελέγχουν τις οργανικές μονάδες στις οποίες 
είναι Προϊστάμενοι (Υπηρεσίες, Τμήματα, Γραφεία) και κατευθύ¬ 
νουν τους υφισταμένους τους υπαλλήλους, καθώς και τους εργα¬ 
τοτεχνίτες των συνεργείων. 

2) Συντονίζουν τις ενέργειες των υπαγόμενων σ’ αυτούς μονά¬ 
δων υπαλλήλων και συνεργείων. 

3) Μεριμνούν και είναι υπεύθυνοι για τη σύντομη ορθή και 
γρήγορη διεκπεραίωση των Δημοτικών υποθέσεων. 

4) Εισηγούνται ιεραρχικά τη λήψη των πλέον αποδοτικών μέ¬ 
τρων για την εύρυθμη λειτουργία της Δημοτικής Υπηρεσίας. 

Άρθρο 8. 

Αρμοδιότητες Διοικητικών Υπηρεσιών. 

I. Τμήμα Διοικήσεως. 

Στην αρμοδιότητα του Τμήματος Δ/σεως ανήκουν, εκτός από 
. τις κατά το άρθρ. 7 γενικώτερες αρμοδιότητες και τα εξής: 

α) Όσα αφορούν στην εποπτεία και τον έλεγχο που ασκεί ο Δή¬ 
μαρχος κάι Δ/ντής στις ενέργειες των Υπηρεσιών του Δήμου. 

β) Όσα αφορούν στη διοικητική περιφέρεια, τα όρια του Δή¬ 
μου. 

• - γ) Όσα αφορούν στη δενέργεια των Δημοτικών - Βουλευτικών 
εκλογών. 

δ) Η συγκέντρωση στοιχείων που είναι απαραίτητα στην 
Εθνική Στατιστική Υπηρεσία, και η συλλογή ομοίων για την προ¬ 
αγωγή των Δημοτικών λειτουργιών και παρακολούθηση της εν 
γένει καταστάσεως και εξελίξεως της πόλεως. 

ε) Η εισήγηση και εποπτεία για την οργάνωση εορτών και τε¬ 
λετών. 

στ) Η διεξαγωγή οργανωτικών ερευνών και εκπόνηση μελε¬ 
τών επί θεμάτων του Δήμου, με σκοπό την αύξηση της αποδοτι- 
κότητας των Δημοτικών Υπηρεσιών και την παροχή καλυτέρων 
υπηρεσιών πρός το κοινό. 

ζ) Όσα αφορούν στην εγκατάσταση γενικά των υπηρεσιών του 
Δήμου. 

η) Κάθε άλλο θέμα που δεν υπάγεται στην αρμοδιότητα άλλης 
Υπηρεσίας ή Τμήματος ή Γραφείου του Δήμου. 

Η σύνταξη εκθέσεων υπηρεσιακής ικανότητας του Προσωπι¬ 
κού που υπάγεται σ’ αυτό. 

Η σύνταξη της ετήσιας έκθεσης των πεπραγμένων και λογοδο¬ 
σίας του Δημάρχου. . 

Άρθρο 9. 

Στην αρμοδιότητα του Γραφείου Γραμματείας Δημοτικού 
Συμβουλίου, Δημαρχιακής Επιτροπής και Δημάρχου ανήκουν: 

, α) Η κατάρτιση της ημερήσιας διάταξης των συνεδριάσεων του 
Δημοτικού Συμβουλίου και της Δημαρχιακής Επιτροπής, σύμ¬ 
φωνα με όσα προβλέπει ο Νόμος. 

β) Η μέριμνα για την επίδοση στα μέλη του Δημοτικού Συμ¬ 
βουλίου και της Δημαρχιακής Επιτροπής της προσκλήσεως για 
την σύγκλησή του σε συνεδρίαση σύμφωνα με το Νόμο. 

γ) Η τήρηση πρακτικών των συνεΐδριάσεων του λημοτικού 
Συμβουλίου και της Δημαρχιακής Επιτροπής και ή καταχώρησή 
τους στα από το Νόμο προβλεπόμενα βιβλία. 

δ) Η σύμφωνα με το Νόμο Δημοσίευση των αποφάσεων του 
Δημοτικού Συμβουλίου. 


ε) Η υποβολή στη Νομαρχία (Δ/νση Εσωτερικών) των αποφά¬ 
σεων του Δημοτικού Συμβουλίου και σε όσες περιπτώσεις προ¬ 
βλέπει ο Νόμος της Δημαρχιακής Επιτροπής. 

στ) Η κοινοποίηση στις υπηρεσίες και τα τμήματα του Δήμου 
των πράξεων του Δημοτικού Συμβουλίου και της Δημαρχιακής 
Επιτροπής, για εκτέλεση όταν αυτές ή είναι αμέσως εκτελεστές ή 
έγιναν εκτελεστές λόγω παρόδου των προθεσμιών που προβλέπει 
ο Νόμος για τη νομιμοποίηση ή έγκρισή τους από το Νομάρχη, ή 
έγιναν εκτελεστές με τη νομιμοποίηση ή έγκρισή τους απ’ αυτόν. 

ζ) Η διεξαγωγή κάθε υπηρεσίας που αναθέτει ο Δήμαρχος στο 
Γ ραφείο αυτό. Η ενέργεια της προσωπικής αλληλογραφίας του 
Δημάρχου. Ο καθορισμός των ημερών και ωρών που ο Δήμαρχος 
μπορεί να δέχεται διάφορες επιτροπές και τους Δημότες. Η τέ¬ 
λεση των πολιτικών γάμων. 

Άρθρο 10. 

Στην αρμοδιότητα του Γραφείου Προσωπικού ανήκουν: 
α) Όσα αφορούν στην εν γένει κατάσταση των τακτικών υπαλ¬ 
λήλων του με σχέση εργασίας Ι.Δ. προσωπικού, καθώς και των 
συνταξιούχων του Δήμου. 

β) Η τήρηση από τις σχετικές διατάξεις προβλεπομένων ατο¬ 
μικών φακέλλων των μονίμων υπαλλήλων, καθώς και των στοι¬ 
χείων που αφορούν το με σύμβαση εργασίας Ι.Δ. επιστημονικό 
και εργατοτεχνικό προσωπικό. ' 

γ) Η έκδοση πιστοποιητικών ή άλλης φύσεως εγγράφων που 
αφορούν στο εν γένει- προσωπικό. ' 

δ) Όσα αφορούν στην συγκέντρωση στοιχείων για τις αποδοχές 
αποζημιώσεις πάσης φύσεως επιδόματα και συντάξεις στους 
υπαλλήλους - συνταξιούχους και εργατοτεχνικό προσωπικό του 
Δήμου. 1 

ε) Η συγκέντρωση των ετήσιων εκθέσεων των Προϊσταμένων 
των Δημοτικών Υπηρεσιών σχετικά με την απόδοση και τις ικα¬ 
νότητες του προσωπικού καθώς και η αρχειακή ταξινόμησή τους. 
Άρθρο 11. 

Στην αρμοδιότητα του Γραφείου Δημοσίων Σχέσεων και μέ¬ 
σων μαζικής ενημέρωσης ανήκουν: 

α) Η υποδοχή επισήμων ξένων και απονομή ηθικών αμοιβών 
σε ιδιώτες: 

β) Η τέλεση από το Δήμο δεξιώσεων, εορτών, εκθέσεων διαλέ¬ 
ξεων και γενικά κάθε θέμα που αφορά στην πνευματική ανάπτυξη 
και ψυχαγωγία των κατοίκων. 

γ) Η με κάθε μέσο δημοσιότητος προβολή της δραστηριότητας 
του Δήμου. 

δ) Η επιμέλεια της σύνταξης και έκδοσης Δελτίων πληροφο¬ 
ριών και ανακοινώσεων του Δήμου και της κυκλοφορίας των, ως 
και της σύνταξης Δελτίων ειδήσεων και της ανακοίνωσής των 
από τα μέσα μαζικής ενημέρωσης. 

ε) Κάθε θέμα που αφορά στην κοινωνική πρόνοια και αντί¬ 
ληψη, περίθαλψη πτωχών, διαπαιδαγώγιση και ψυχαγωγία των 
νέων. 

Η τήρηση της βιβλιοθήκης του Δήμου. 

Άρθρο 12. 

Γραφείο εξυπηρέτησης πολιτών. 

Η κατάρτιση εγγράφων, ανακοινώσεων ή απαντήσεων που 
αφορούν συγκεκριμένους πολίτες και η αποστολή των προς αυ¬ 
τούς. 

Η καλλιέργεια πνεύματος συνεργασίας και εμπιστοσύνης στις 
σχέσεις μεταξύ των πολιτών και του Δήμου. Η ακρόαση και εξυ¬ 
πηρέτηση πολιτών και παροχή σ’ αυτούς πάσης φύσεως γενικών 
πληροφοριών. 

Η γενικότερη εξυπηρέτηση των πολιτών που συνίσταται στη 
μέριμνα παροχής σ’ αυτούς σύντομα προφορικά ή γραπτά σαφών 
πληροφοριών σχετικά με την πορεία και διεκπεραίωση των υπο- 
θέσεών τους με τη συνεργασία των αρμοδίων υπηρεσιών - τμημά¬ 
των ή Γραφείων του Δήμου. * 

Άρθρο 13. 

Στην αρμοδιότητα του Γραφείου καθαριότητας ανήκουν: 
α) Η καθαριότητα οδών και πλατειών της πόλης, 
β) Το κατάβρεγμα των Δημοτικών οδών και κοινοχρήστων 
χώρων κατά τη θερινή περίοδο. 

γ) Το τακτικό πλύσιμο των οδών και πλατειών. 

5) Η καθαριότητα όλων των κοινοχρήστων χώρων και των 
δημοτικών καταστημάτων. 

ε) Η καθαριότητα των Δημοτικών αποχωρητηρίων και υπονό¬ 
μων. 

στ) Η αποκομιδή των απορριμάτων και απόρριψή τους στον 
προοριζόμενο για το σκοπό αυτό χώρο. 

ζ) Η μέριμνα της υγιεινομικής ταφής των απορριμμάτων στον 
ανωτέρω χώρο. 

η) Η καθοθήγηση των εργατοτεχνιτών που ανήκουν στο συ¬ 
νεργείο καθαριότητας. 

Άρθρο 14. 

Στην αρμοδιότητα του Γραφείου Αρχείου και διεκπεραίωσης ανή¬ 
κουν:. ' 

α) Η πρωτοκόλληση και συσχέτιση των εισερχομένων στην 
υπηρεσία του Δήμου εγγράφων. 

β) Η δακτυλογράφηση αντιγράφων των εγγράφων ενεργειών 
των υπηρεσιών του Δήμου, η παραβολή τους από’τα πρωτότυπα 
των εγγράφων, η επικύρωσή τους και διεκπεραίωσή τους. 

Άρθρο 15. 

Στην αρμοδιότητα του Γραφείου τουρισμού ανήκουν: 

Η συγκέντρωση στοιχείων που αφορούν την τουριστική κίνηση 
της πόλης, (ξενοδοχεία - κλίνες - ενοικιαζόμενα δωμάτια - εστια¬ 
τόρια - αξιοθέατα - αρχαιολογικοί χώροι - κέντρα διασκεδάσεως 
κ.λπ.). . 

Συνεργασία με την τουριστική Αστυνομία με γραφεία ταξι- 
δείων, ΚΤΕΛ Νομού - ΟΣΕ κ.λπ. Όσα αφορούν γενικότερα την 
προβολή και την τουριστική διαφήμιση της πόλης. 

Άρθρο 16., 

Στην αρμοδιότητα του Γραφείου πληροφορικής ανήκουν: 

Η εισαγωγή και εφαρμογή προγραμμάτων που αφορούν τις 
υπηρεσίες του Δήμου,, για την γρήγορη και άμεση εξυπηρέτηση 
αυτών των Δημοτών. Προγράμματα ηλεκτρονικών υπολογι¬ 
στών, αυτοματισμοί ηλεκτρονικών υπολογιστών και διατρητικών 
μηχανών κ.λπ. 

ΤΜΗΜΑ ΟΙΚΟΝΟΜΙΚΗΣ 
ΔΙΟΙΚΗΣΗΣ 

Άρθρο 17. 

Στην αρμοδιότητα του τμήματος Οικονομικής Δ/νσης ανήκουν 
εκτός απο τις γενικότερες αρμοδιότητες που προβλέπει το άρθρο 
7 και οι παρακάτω: 

α) Η χάραξη της κατευθυντήριας γραμμής όσον αφορά τα οι¬ 
κονομικά θέματα του Δήμου. 

β) Η μελέτη και εισήγηση μέτρων για την οικονομικώτερη λει¬ 
τουργία των υπηρεσιών του Δήμου και βελτίωση του Προϋπολο¬ 
γισμού με την ελάττωση των μη παραγωγικών εξόδων, αύξηση 
των εσόδων και διάθεση κατα το δυνατό μεγαλύτερου μέρους των 
Δημοτικών πόρων για εκτέλεση Δημοτικών έργων. 

γ) Ο έλεγχος γενικά της διαχείρισης του' Δήμου, και η πρό¬ 
ταση μέτρων αξιοποιήσεως της Δημοτικής περιουσίας. 

δ) Η μελέτη και εισήγηση σε σχέδιο, πάσης φύσεως αποφάσεως 
και οικονομικών συμβάσεων από τις οποίες πρόκειται να επιβα¬ 
ρυνθεί ο Δημοτικός προϋπολογισμός. 

- Άρθρο 18. 

. Στην αρμοδιότητα του Γραφείου Αογιστηρίου ανήκουν: " 
α) Η εκτέλεση, κάθε εργασίας που αφορά στην κατάρτιση του 
προϋπολογισμού εσόδων και εξόδων του Δήμου και των εκθέ¬ 
σεων που τον συνοδεύουν καθώς και η μέριμνα για την ψήφιση 
και έγκρισή τους. 

β) Η εισήγηση για αναμόρφωση του πορϋπολογισμού, με την 
εγγραφή νέων εσόδων και περικοπή μη απαραιτήτων πιστώσεων 
ή χορήγηση αναπληρωματικών και εκτάκτων πιστώσεων. 

γ) Η συγκέντρωση στατιστικών πληροφοριών και στοιχείων 
χρησίμων για τις προβλέψεις του προϋπολογισμού και αναφερο- 
μένων γενικά στα οικονομικά ζητήματα του Δήμου. 

δ) Η επιμέλεια για την έκδοση καταλογιστικών αποφάσεων 
των αρμοδίων οργάνων του Δήμου για παρουσιαζόμενα διαχειρι¬ 
στικά ελλείματα πάσης φύσεως και η βεβαίωση σαν δημοτικού 
εσόδου χρεών που προέρχονται από απώλεια ή βλάβη ειδών υλι¬ 
κού του Δήμου. 


ε) Η παρακολούθησή των συμβάσεων με τις οποίες προβλέπε- 
ται συμμετοχή του Δήμου στα κέρδη διαφόρων γενικά επιχειρή¬ 
σεων και εκμεταλλεύσεων. 

στ) Η μέριμνα για την απόδοση στο Δήμο των υπέρ αυτών ανα- 
λογούντων ποσοστών από έσοδα του προϋπολογισμού. 

ζ) Η παρακολούθηση, συγκέντρωση και λογιστική απεικόνιση 
στα λογιστικά βιβλία των αποτελεσμάτων της εκτελέσέως του 
προϋπολογισμού εσόδων καί εξόδων τού Δήμου, της κινήσεως 
τόυ Δημοτικού χρέους και της Δημοτικής περιουσίας. 

η) Η κατά τις διατάξεις του Δημοτικού και Κοινοτικού Κώδικα 
και του περί οικονομικής διοικήσεως και λογιστικού των. Δήμων 
και κοινοτήτων διατάγματος εκκαθάριση και εντολή των εξόδων 
του. . V 

Η απόδοση του λογαριασμού διαχειριζομένων πιστώσεων από 
το Δήμαρχο στο Δημοτικό Συμβούλιο. 

Άρθρο 19. 

Στην αρμοδιότητα του Γραφείου Προσόδων και περιουσίας ανή¬ 
κουν: 

α) Η εκτέλεση κάθε εργασίας που αφορά στην επιβολή, κατάρ¬ 
γηση, μείωση ή αύξηση δημοτικών φόρων, τελών καί δικαιωμά¬ 
των καθώς και την κατά τους ισχύοντες νόμους και κανονισμούς 
βεβαίωση των ανωτέρω φόρων, τελών και δικαιωμάτων σαν 
έσοδα του Δήμου. " 

β) Ο έλεγχος των στοιχείων βεβαιώσεως κάθε, άλλης δημοτι¬ 
κής προσόδου η βεβαίωσή τους κάι η αποστολή στο Ταμείο του 
Δήμου των σχετικών βεβαιωτικών καταστάσεων, χρηματικών 
καταλόγων. 

γ) Η παρακολούθηση των αποδόσεων από το Δημόσιο των συ- 
νεισπραττομένων από τα Δημόσια Ταμεία δημοτικών φόρων τε¬ 
λών και δικαιωμάτων. 

δ) Η παρακολούθηση γενικά των Νόμων που αναφέρονται σε 
δημόσια φορολογικά θέματα: 

ε) Η εκτέλεση κάθε προπαρασκευαστικής εργασίας που αφορά 
στη διαγραφή βεβαιωθέντων η επιστροφή αχρ.εωστήτως εισπρα- 
χθέντων φόρων, τελών και δικαιωμάτων και κατάρτιση των 
απαραιτήτων πρωτοκόλλων εκπτώσεως ή διαγραφής καί κατα¬ 
στάσεων. ν „ 

στ) Η διεξαγωγή κάθε προπαρασκευαστικής εργασίας που 
προβλέπεται από το Νόμο 505/76 και άλλες συναφείς διατάξεις 
για την επίλυση φορολογικών διαφορών του Δήμου από τα αρμό¬ 
δια-τακτικά Διοικητικά Δικαστήρια. ' 

ζ) Η κοινοποίηση των, από τα αρμόδια όργανα του Δήμου, εκ- 
διδομένων αποφάσεων και παρακολούθηση της εκτέλεσής τους. 

η) Η εκτέλεση κάθε εργασίας που σχετίζεται με την κτηματική 
περιουσία του Δήμου και τα έσοδά της, ειδικότερα δε η επιμέλεια 
της κατά τις κείμενες διατάξεις νόμων, -διαταγμάτων, κανονι¬ 
σμών κ.λπ., εκμισθώσεως ή εκμεταλλεύσεως των αστικών καί 
αγροτικών κτημάτων του Δήμου και εγκαταστάσεων γενικά, η 
επίβλεψη για την ακριβή εκτέλεση των όρων μισθώσεως και χρή¬ 
σης τους, την καλή συντήρηση και λειτουργία γενικά και η βεβαί¬ 
ωσή τους από την εκμίσθωση, χρήση ή εκμετάλλευση προσόδων 
ως δημοτικών εξόδων. ' . 

Άρθρο 20. 

Στην αρμοδιότητα του Γραφείου προμηθειών ανήκουν: 
α) Η διαχείριση των πιστώσεων του προϋπολογισμού που προ¬ 
ορίζονται για τις κάθε φύσεως προμήθειες του Δήμου. 

β) Η σύνταξη των όρων συγγραφής υποχρεώσεων κάθε προ¬ 
μήθειας με τακτικό ή πρόχειρο διαγωνισμό, εκτός από κείνες που 
προορίζονται για την εκτέλεση δημοτικών έργων. , 

γ) Η διενέργεια των τακτικών και πρόχειρων διαγωνισμών 
προμηθειών καθώς και η μέριμνα για την προμήθεια από το 
Δήμο απ’ ευθείας και χωρίς διαγωνισμό κάθε είδους υλικών. 

δ) Η παρακολούθηση της κανονικής εκτελέσεως κάθε προμή¬ 
θειας. - - - : -·■ '-*■···· 

ε) Η σύνταξη των πρωτοκόλλων και λοιπών γενικά δικαιολο- 
γητικών παραλαβής των διαφόρων υλικών και η διαβίβασή τους 

στο Γραφείο Λογιστηρίου για έκδοση των ενταλμάτων πληρω- 
μής.. 

Άρθρο 21. 

Στην αρμοδιότητα του Δημοτικού Ταμείου ανήκουν: 

Η επιμέλεια εισπράξεως όλων των εσόδων του Δήμου που 
προσδιορίστηκαν από τον ετήσιο προϋπολογισμό καθώς και όλων 
των χρηματικών υπολοίπων εσόδων των προηγουμένων ετών. 

β) Η ενέργεια της εισπράξεως κάθε άλλου για λογαριασμό του 
Δήμου εσόδων καθώς και των υπέρ τρίτων εσόδων των οποίων η 
είσπραξη ανατίθεται νόμιμα στο Δήμο. 

γ) Η εξόφληση των χρηματικών ενταλμάτων μέσα στα όρια 
των χορηγουμένων πιστώσεων από τον προϋπολογισμό ή από ει¬ 
δικές αποφάσεις του Δημοτικού Συμβουλίου κατά τις κείμενες 
περί αυτών διατάξεις του Δημοτικού και Κοινοτικού Κώδικα. 

δ) Η έγκαιρη επίδοση των πάσης φύσεως λογαριασμών και ει¬ 
δοποιήσεων προς τους οφειλέτας του Δήμου. 

ε) Η ενάσκηση ή εντολή λήψεως όλων των αναγκαστικών μέ¬ 
τρων που επιτρέπονται από τους νόμους περί εισπράξεως των δη¬ 
μοσίων εσόδων κατά των οφειλετών του Δήμου από κάθε αιτία. 

στ) Η εποπτεία και η μέριμνα για να γίνεται μέσα στις νόμιμες 
προθεσμίες η είσπραξη των δημοτικών και λοιπών εσόδων. 

ζ) Η καθημερινή έκδοση γραμματίου παραλαβής των εισπρά¬ 
ξεων που πραγματοποιούνται από τα είσπρακτορικά όργανα με 
χρηματικό λογαριασμό (τακτοποιητέες εισπράξεις). 

η) Η καθημερινή ενημέρωση των χρηματικών καταλόγων του 
Δήμου με την πίστωση των εισπραττομένων. 

θ) Η μέσα στα όρια των εγκεκριμμένων πιστώσεων του προϋ¬ 
πολογισμού πληρωμή των πάσης φύσεως δαπανών. 

ι) Η κατά τις κείμενες διατάξεις εξασφάλιση των απαραιτήτων 
χρηματικών κονδυλίων για τη μισθοδοσία του προσωπικού του 
Δήμου και την εξόφληση των υποχρεωτικών γενικά δαπανών. 

ια) Η κατάρτιση του απολογισμού εσόδων και εξόδων του Δή¬ 
μου και η υποβολή του στα αρμόδια όργανα για έλεγχο και 
έγκριση μέσα στις νόμιμες προθεσμίες.* 

ιβ) Η υποβολή στο Δήμαρχο, στη Δημαρχιακή Επιτροπή και 
τη Νομαρχία (Δ/νση Εσωτερικών) στοιχείων για την κίνηση του 
Δημοτικού Ταμείου κατά τις κείμενες διατάξεις. 

ιγ) Η κανονική τήρηση των βιβλίων και λοιπών στοιχείων που 
προβλέπονται από τις κείμενες διατάξεις. 

ιδ) Η ενάσκηση κάθε άλλης ενέργειας για την οποία αρμόδιο 
είναι το ειδικό Ταμείο τού Δήμου. 

Άρθρο 22. 

Στην αμροδιότητα του γραφείου διαχειρίσεως υλικού και αποθή¬ 
κης ανήκουν 

α) Η από υπάλληλο ονομαζόμενο διαχειριστή υλικού και οριζό¬ 
μενο από το Δήμαρχο διαφύλαξη και διαχείριση του αναλώσιμου 
και μή αναλώσιμου υλικού του Δήμου. 

β) Η παρακολούθηση του εισαγόμενου στην αποθήκη υλικού 
πάσης φύσεως η δικαιολόγηση του διατεθιμένου υλικού και η εξα¬ 
κρίβωση αυτού που υπάρχει κατά τις σχετικές διατάξεις νόμων, 
διαταγμάτων ή αποφάσεων. . 

Άρθρο 23. 

Στην αρμοδιότητα του Γραφείου Δημοτικών Σφαγείων, Λουτρών 
και Κοιμητηρίου ανήκουν: 

α) Η επιμέλεια της τηρήσεως των κανονισμών λειτουργίας 
των Δημοτικών Σφαγείων, Λουτρών, Νεκροταφείου που ισχύουν 
κάθε φορά καθώς και η μέριμνα για την πιστή εφαρμογή των 
υγιειονομικών διατάξεων που ισχύουν για τις Υπηρεσίες αυτές. 

β) Η βεβαίωση και η είσπραξη των δικαιωμάτων που προβλέ- 
πονται από τους κανονισμούς λειτουργίας των ανωτέρω δημοτι¬ 
κών υπηρεσιών. 

γ) Η εκτέλεση κάθε άλλης υπηρεσίας που προβλέπεται από 
Νόμους, διατάγματα και κανονισμούς σχετικούς με τις Υπηρε¬ 
σίες αυτές. 

- Άρθρο 24. 

Ειδική Υπηρεσία: 

Ελέγχει με τα όργανά της αν τηρούνται οι κείμενες κάθε φορά 
διατάξεις που αφορούν-την καθαριότητα την κυκλοφορία και 
στάθμευση των οχημάτων, την οικοδόμηση, την αποχέτευση, τη 


μόλυνση του περιβάλλοντος και την προστασία του υπόγειου υδα¬ 
τικού δυναμικού. ■ 

0 έλεγχος για την καθαριότητα εκτείνεται σε όλους τους δημό¬ 
σιους δημοτικούς και κοινόχρηστους γενικά χώρους και σε τό¬ 
πους σύμφωνα με τις διατάξεις του Ν.Δ. 805/71 και του Ν.Δ. 
1080/80. 

Ο έλεγχος για τη στάθμευση των πάσης φύσεως οχημάτων 
εκτείνεται τόσο στους χώρους ελεγχόμενης στάθμευσης (παρκό¬ 
μετρα) όσο και σε χώρους εκτός αυτών σύμφωνα με τις διατάξεις 
του Ν. 1080/80 και του Ν. 614/77. Για τον έλεγχο της οικοδό¬ 
μησης το προσωπικό της ειδικής υπηρεσίας δικαιούται να εισέρ¬ 
χεται σε αυλές, ανεγειρόμενες οικοδομές και πάσης φύσεως κτί- 
σματα, σύμφωνα με τις ισχύουσες διατάξεις και να ελέγχει τις 
άδειες οικοδόμησης, όπως και κάθε σχετική άδεια. 

Ο έλεγχος της αποχέτευσης περιλαμβάνει την παρεμπόδιση 
επιχωμάτωσης ή δόμησης της Φυτικής ροής των χειμάρρων, τον 
έλεγχο των νερών που χύνονται στους χειμάρρους και ποταμούς 
για να μή περιέχουν λύμματα βιομηχανιών, βιοτεχνιών επιχειρή¬ 
σεων ή οικιών, τον έλεγχο για παράνομες συνδέσεις ακινήτων με 
υδροφόρους αγωγούς ή αγωγούς των ακαθάρτων ή βρόχινων νε¬ 
ρών ως και παράνομες επεκτάσεις των αγωγών αυτών. 

Για τον έλεγχο αυτόν το προσωπικό της ειδικής υπηρεσίας δια- 
καιούται να εισέρχεται σε αυλές και οικήματα πάσης φύσεως σύμ¬ 
φωνα με τις ισχύουσες διατάξεις. 

Ο έλεγχος για τη μόλυνση του περιβάλλοντος εκτείνεται σε 
κάθε πηγή και αιτία παροδική ή μόνιμη που προκαλεί ρύπανση 
στο φυσικό περιβάλλον (γη,· ποτάμια, λίμνες, θάλασσες κ.λπ.). 

Στον έλεγχο υπόκεινται και οι εστίες καύσεως πάσης φύσεως 
κτιρίων (οικίες, ξενοδοχεία, καταστήματα, νοσοκομεία, βιοτε¬ 
χνίες κ.λπ.) ως και η ηχορύπανση. Η ρύπανση από οσμές από 
εγκατάλειψη στερεών αντικειμένων ή υπολειμμάτων σε δημό¬ 
σιους και ιδιωτικούς χώρούς, που δημιουργούνται από κάθε εί¬ 
δους δραστηριότητα. Επίσης έχει αρμοδιότητα για την προστασία 
του υπόγειου υδατικού δυναμικού, τον έλεγχο για την πρόσληψη 
παράνομου ανοίγματος πηγαδιών και εκτέλεση γεωτρήσεων τον 
έλεγχο της υπεράντλησης που δημιουργεί κινδύνους εξάντλησης 
και ελάτωσης του υπόγειου υδατικού δυναμικού, τον έλεγχο για 
την παράνομη πώληση και μόλυνση τόσο των υπογείων όσο και 
των επιφανειακών νερών. 

• · Άρθρο 25. 

Τμήμα Μητρώων - Ληξιαρχείου 
Στην αρμοδιότητα του Γραφείου Μητρώων και στρατολογίας 

ανήκουν: 

α) Η τήρηση των γενικών Μητρώων δημοτών (Δημοτολό¬ 
για). _ ' 

β) Η κατάρτιση των οικογενειακών φακέλλων των δημοτών 
και η φύλαξή τους μαζί με τα δικαιολογητικά που τους συνοδεύ¬ 
ουν σε ειδικό αρχείο. 

γ) Όσα αφορούν σε κάθε μεταβολή στα γενικά Μητρώα Δημο¬ 
τών (Δημοτολόγια) και η συνεχής ενημέρωσή τους. 

δ) Η διαφύλαξη με ασφάλεια των Μητρώων Αρρένων και η φύ¬ 
λαξη σε πλήρη ενημερώτητα. 

ε) Η εγγραφή των αδηλώτων που διαμένουν στην περιφέρεια 
του Δήμου. 4 

στ) Η μέριμνα για τη συμπλήρωση των στοιχείων πού λείπουν 
στα Μ. Αρρένων. 

ζ) Η κατάρτιση στρατολογικών πινάκων. 

η) Η κατάρτιση των ετήσιων Μ. Αρρένων. 

θ) Κάθε θέμα που αφορά στα Μ. Αρρένων και τη σχετική με 
αυτά αλληλογραφία. 

ι) Η έκδοση των απαιτουμένων απο το Νόμο δικαιολογητικών 
για την ενέργεια εγγράφων, διαγραφών κ.λπ., μεταβολών στα 
Μ. Αρρένων. 

ια) Η έκδοση από τα Μ. Αρρένων και τα γενικά Μητρώα Δη¬ 
μοτών (δημοτολόγια) πιστοποιητικών που αφορούν στην αστικο- 
δημοτική κατάσταση των συμπολιτών. 

Άρθρο 26. 

Στην αρμοδιότητα του Γραφείου Ληξιαρχείου ανήκουν; 

α) Η σύνταξη των Ληξιαρχικών πράξεων και εκθέσεων που 

προβλέπονται από τις κείμενες διατάξεις: 

β) Η έκδοση αντιγράφων και αποσπασμάτων των ανωτέρω 
πράξεων. 

γ) Η παρακολούθηση της δημογραφικής καταστάσεως του 
Δήμου και η σύνταξη και υποβολή αρμοδίων των σχετικών στατι¬ 
στικών δελτίων. 

δ) Η αποστολή αντιγράφων ληξιαρχικών πράξεων θανάτου 
στις οικονομικές εφορίες σύμφωνα με τις κείμενες διατάξεις: 

ε) Η εμπρόθεσμη αποστολή στους δήμους και τις κοινότητες 
της χώρας αποσπασμάτων ληξιαρχικών πράξεων γεννήσεως και 
θανάτου αρρένων για την ενημέρωση των οικείων Μητρώων Αρ- 
ρένων. ’ ■ . 

στ) Η εκτέλεση κάθε άλλης ενέργειας που προβλέπεται από το 
νόμο περί Ληξιαρχείων. 

Άρθρο 27. 

Αρμοδιότητες Τεχνικών Υπηρεσιών. 

Στην αρμοδιότητα του Πρ/νου των Τεχνικών υπηρεσιών του 
Δήμου ανήκει εκτός από τις αρμοδιότητες που προβλέπει το 
άρθρ. 7 η μέριμνα: 

α) Για την κατάρτιση του Τεχνικού Προγράμματος των εκτε¬ 
λεστέων έργων του Δήμου, β) Ο έλεγχος και η θεώρηση λογ/ 
σμών και πιστοποιήσεις πληρωμής έργων, γ) Ο έλεγχος και η θε¬ 
ώρηση μελετών εκτελεστέων έργων από το Δήμο, δ) Η παρακο¬ 
λούθηση και εφαρμογή της Νομοθεσίας που διέπει τις τεχνικές 
υπηρεσίες γενικά. 

Γ ενικά όσα τεχνικά θέματα δεν ανήκουν σε άλλο τμήμα ή Γ ρα¬ 
φείο. Συντονισμός και κατεύθυνση των αρμοδιοτήτων του Τμή¬ 
ματος. 

Άρθρο 28. 

Αρμοδιότητα του Γραφείου Μελετών και Προγραμματισμού: 

Καταρτίζει το τεχνικό πρόγραμμα, την εκτέλεση έργων του 
Δήμου και μεριμνά για - την εφαρμογή του προγράμματος αυτού. 

Προγραμματίζει μαζικές προμήθειες υλικών απαιτουμένων 
για την εκτέλεση των έργων. 

Εκπονεί μελέτες για κάθε έργο, προμήθεια, εργασία ή μετα¬ 
φορά, σύμφωνα με τις ισχύουσες διατάξεις, εκτός από τις τοπο¬ 
γραφικές εργασίες των πολεοδομικών και κυκλοφοριακών μελε¬ 
τών. Αναλαμβάνει την επίβλεψη των πιο πάνω έργων, προμη¬ 
θειών, εργασιών κ.λπ. Σε περίπτωση αδυναμίας σύνταξης ορι¬ 
σμένων μελετών, ανατίθενται αυτές σε ιδιώτες τεχνικούς σύμ¬ 
φωνα με τις ισχύουσες διατάξεις και με την επίβλεψη του Γρα¬ 
φείου αυτού ή σε άλλες υπηρεσίες και της Νομαρχίας ή του αρμό¬ 
διου Υπουργείου: 

Φροντίζει για την παραλαβή των έργων και συντάσσει κοστο¬ 
λόγιο κάθε έργου. Έχει την ευθύνη της διεκπεραίωσης των διαδι¬ 
κασιών χρηματοδότησης των έργων από τους χρηματοδοτικούς 
φορείς (ΝΟμ. Ταμείο ΤΠΧΛ Υπουργείο κ.λπ.). 

Τηρεί ειδικό αρχείο των σχεδίων καθώς και των χαρτών της 
πόλης όπου αποτυπώνεται κάθε τεχνική ενέργεια του Δήμου. 
Άρθρο 29. 

Στο Γραφείο εκτελέσεως έργων ανήκουν: 

Η εκτέλεση όλων των Δημοτικών έργων σε συνεργασία όπου 
πρέπει με το Γεωπονικό τμήμα. 

Η μέριμνα συνεχούς συντήρησης και καλή λειτουργία όλων 
των εκτελεσθέντων έργων. Η απ’ ευθείας εκτέλση των έργων και 
επίβλεψή τους. 

Η μέριμνα ανάθεσης σε ιδιώτες της εκπονήσεως μελετών που 
δεν είναι δυνατόν να γίνουν από τις δημοτικές υπηρεσίες: 

Η δημοπράτηση έργων, εγκατάσταση εργολάβων - επίβλεψη 
- πιστοποίηση εργασιών και παραλαβή τούτων. Η επίβλεψη και 
κατεύθυνση του συνεργείου εργατοτεχνικού προσωπικού και οτι¬ 
δήποτε άλλο σχετικό αναφέρεται στην .εκτέλεση έργων του Δή¬ 
μου. . 

Άρθρο 30. 

Στην αρμοδιότητα του Μηχανολογικού Ηλεκτρολογικού Γρα¬ 
φείου ανήκουν: . 

α) Όσα αφορούν στη μελέτη και εκτέλεση γενικά δημοτικών 
έργων μηχανολογικής και ηλεκτρολογικής φύσεως. 

β) Η επίβλεψη της καλής λειτουργίας του Δημοτικού μηχανο¬ 


λογικού και ηλεκτρομηχανολογικού εξοπλισμού (οχήματα, μη¬ 
χανήματα - αντλιοστάσια - δίκτυα ηλεκτροφωτισμού - μικρο- 
φωνικών και μεγαφωνικών εγκαταστάσεων κ.λπ.) και η μέριμνα 
της συνεχούς συντηρήσεως-και επισκευής τους. 

γ) Η επίβλεψη και καθοδήγηση του μόνιμου και με σχέση ερ¬ 
γασίας Ι,Δ. προσωπικού που απασχολείται με τον μηχανολογικό 
εξοπλισμό του Δήμου. - 

Άρθρο 31. 

Στο Γραφείο Κηνήσεως ανήκουν: 

α) Η ρύθμιση της κινήσεως των οχημάτων του Δήμου, γενικά, 
ο έλεγχος της κινήσεώς τους καθώς και η έκδοση των δελτίων 
συνοδείας τους. ε , Γ . 

β) Ο εφοδιασμός των οχημάτων με καύσιμα και λιπαντικά, και 
ότι άλλο χρειασθεί. · Αρθρο 3 2. 

Στην αρμοδιότητα του Γραφείου πολεοδομικών εφαρμογών, Το¬ 
πογραφικών μελετών, περιβάλλοντος και σχεδίου πόλεως ανή¬ 
κουν: 

' 1) Οι αρμοδιότητες αυτές όπως διαλαμβάνονται στο από 29 
Μαΐου 1987 (ΦΕΚ 484) τ.Β' Προεδρικό Διάταγμα ήτοι: 

Έκδοση οικοδομικών αδειών σύμφωνα με το άρθρ. 22 του Ν. 
1577/85. Εφαρμογής της διαδικασίας χαρακτηρισμού και κα¬ 
τεδάφισης αυθαιρέτων κατασκευών, επιβολής προστίμου, ειδικής 
εισφοράς και κάθε άλλης σχετικής ενέργειας. Επιβολής των διοι¬ 
κητικών ποινών προστίμου που προβλέπονται από το άρθρ. 60 
του Ν. 947/79. 

Εφαρμογή της διαδικασίας διατήρησης ή κατεδάφισης κτι- 
σμάτων ή κατασκευών. Η κατάρτιση και έκδοση πράξεων αναλο¬ 
γισμού, προσκύρωσης και τακτοποίησης οικοπέδων, εκτός από 
τις περιπτώσεις που τη διάνοίξη των οδών επισπεύδει το δημόσιο, 
σύμφωνα με το Ν. 653/77 (ΦΕΚ 214/Α). Στον ίδιο Δήμο και 
περιφέρειά του μεταβιβάζονται επίσης όλες οι αρμοδιότητες σύ¬ 
νταξης εκθέσεων και αναθεώρησης αυτών στις περιπτώσεις επι¬ 
κινδύνων οικοδομών, σύμφωνα με το από 13/22.4.1929 Π. Δ/ 
γμα. «περί επικινδύνων οικοδομών και ότι άλλο αναφέρεται στο 
ανωτέρω-Π.Δ. . ;__ 

2) Συντάσσει τοπογραφικά για τη σύνταξη πράξεων αναλογι¬ 
σμού, σύμφωνα με το πρόγραμμα του Γραφείου Πολεοδομικών 
Εφαρμογών. Συντάσσει τις μελέτες οδοποιίας (χάραξη). Εισήγεί-·* 
-ται-την ανάθεση τοπογραφικών εργασιών σε ιδιώτες τεχνικούς, 
όταν απαιτείται. Συντάσσει τοπογραφικά διαγράμματα που απαι¬ 
τούνται για την εκπόνηση μελετών, σύμφωνα με το πρόγραμμα 
του Γ ραφείου Μελετών. Έχει την ευθύνη για την εφαρμογή του 
σχεδίου πόλεως στο έδαφος. Βοηθάει το Γραφείο Κατασκευών 
στη σύνταξη των επιμετρήσεων. 

3) Φροντίζει για την προστασία του περιβάλλοντος από υγιει¬ 
νής και αισθητικής άποψης, με την συλλογή στοιχείων τον έλεγχο 
και την πληροφόρηση - πρόληψη. 

Συλλέγει στοιχεία ρύπανσης του περιβάλλοντος, εντοπίζει τις 
πηγές αυτής και τις καταγράφει, ενημερώνοντας σχετικά τα αρ¬ 
μόδια κλιμάκια του ΥΧΟΠ (ΠΕΡΠΑ) και συμμετέχοντας-στις 
διενεργούμενες αυτοψίες. 

4) Σχεδίου πόλης. ' 

Επέκταση - τροποποίηση ή εφαρμογή τόυ σχεδίου πόλης. 

Η σύνταξη και εφαρμογή πράξεων αναλογισμού. 

Η σύνταξη απαιτουμένων διαγραμμάτων του Σχεδίου πόλης 
και των τροποποιήσεών του. 

Η μέριμνα ονοματοθεσίας και αριθμήσεως οικιών και ακινή¬ 
των γενικά της πόλης και των συνοικισμών και οτιδήποτε άλλο 
σχετικό με το σχέδιο πόλης. .. · . 

Άρθρο 33. 

Αρμοδιότητες Γεωπονικών Υπηρεσιών.” 

Στην αρμοδιότητα των Γεωπονικών υπηρεσιών ανήκουν: 

1) Η ανάπτυξη πρασίνου στην πόλη και η αναδάσωση με συ¬ 
νεργασία των δασικών αρχών των ασκεπών κοινοχρήσεων εκτά¬ 
σεων. 

2) Η συντήρηση των αλσών της πόλης. 

3) Η δημιουργία δενδροστοιχιών και πρασιών στην πόλη και η 

συντήρησή τους. - 

4) Η καλλιέργεια φυτώριών για την ανανέωση των λουλου- 
διών. 

5) Η καθαριότητα των αλσών και κήπων και το κανονικό πότι¬ 
σμα των λουλουδιών. 

6) Η καθοδήγηση των εργατοτεχνιτών που υπάγονται στο συ¬ 
νεργείο κήπων. 

7) Συντάσσει μελέτες και προγραμματίζει τα διάφορα έργα της 
αρμοδιότητός τους; 

' Αρθρο 34. 

Αρμοδιότητα Γραφείου Κήπων - Δενδροστοιχιών - Πρασίνου. 

Φροντίζει μ’ ένα σωστό τρόπο επίβλεψης ώστε τα νέα έργα 
πρασίνου ή Κέντρων Παιδικής Χαράς που δημιουργούνται να εί¬ 
ναι από κάθε άποψη λειτουργικά, εναρμονισμένα με το χώρο, 
άνετα για το ευρύ κοινό, ασφαλή για τα παιδιά που συχνάζουν σ’ 
αυτά και γενικά να εξυπηρετούν τις ανάγκες για τις οποίες δη- 
μιουργήθηκαν. 

Φροντίζει για την καθαριότητα των πράσινων κοινοχρήστων 
χώρων καθώς και των κέντρων παιδικής χαράς, των συντριβα- 
νιών. Κατά περιόδους ανανεώνει τους χρωματισμούς των οργά¬ 
νων παιδικής χαράς, των καθιστικών πάγκων ή αντικαθιστά με 
καινουργή τυχόν κατεστραμμένα ή ελλείποντα μέρη διαφόρων 
οργάνων ή αντικειμένων, αντιμετωπίζει άμεσα κάθε φθορά πρα¬ 
σίνου ή οργάνου γενικώς. . 

Καταρτίζει προγράμματα επίκαιρης φύτευσης, σποράς, με επι¬ 
φάνειες γκαζόν, κατάλληλων φυτών για κάθε περιοχή ανάλογα ’ 
με τις εδαφολογικές και κλιματολογικές συνθήκες, καταλλήλων 
και επικαίρων ψεκασμών για την καταπολέμηση των ασθενειών 
των φυτών, λίπανση με τα κατάλληλα φυσικά ή τεχνικά λιπά¬ 
σματα και στην κατάλληλη εποχή σκαλισμάτων, κλαδεμάτων 
ποτισμάτων στις εποχές που απαιτείται με τον καταλληλότερο 
τρόπο, οργανώνει και παρακολουθεί τη σωστή και με ορθολογι¬ 
στικό τρόπο εφαρμογή των προγραμμάτων αυτών. 

Άρθρο 35. 

Αρμοδιότητες Γραφείου Νομικού Συμβούλου. 

Στην αρμοδιότητα του Γραφείου Νομικού Συμβούλου ανή¬ 
κουν: 

α) Η έγγραφη παροχή προς της Δ/κση του Δήμου πλήρόφο- 
ριών και γνωμοδότηση σε θέματα νομικής φύσεως από τον υπη- 
ρετούντα στο Δήμο με μηνιαία αντιμισθία Νομικό Σύμβουλο. 

β) Η διεξαγωγή από το Νομικό Σύμβουλο των δικαστικών 
υποθέσεων του Δήμου και η παρακολούθηση της πορείας τους. 

γ) Η επεξεργασία των συμβάσεων του Δήμου. 

δ) Η παροχή γνωμοδοτήσεων επί συμβιβασμών και καταργή¬ 
σεων δικών του Δήμου. 

ε) Η σύνταξη Κτηματολογίου. 

Μέρος τρίτο. 

Προβλεπόμενες θέσεις προσωπικού: 

Άρθρο 36. 

Οι θέσεις του πάσης φύσεως προσωπικού του Δήμου κατά κατη¬ 
γορία και κλάδους διαρθρώνεται όπως κατωτέρω: 

1) Μόνιμο τακτικό προσωπικό που διέπεται από τις διατάξεις 
των άρθρ. 1, 2, 3 και 4 του Ν. 1586/86. 

2) Προσωπικό ειδικών θέσεων με σχέση εντολής άρθρ. 1 περί¬ 
πτωση ε, 2 παρ. 4 και άρθρ. 15 παρ. 3 περίπτωση στ, του Ν. 
1586/86 σε συνδυασμό με το άρθρ. 245 του Ν. 1188/81. 

3) Προσωπικό εργατοτεχνικό με σχέση εργασίας Ι.Δ. αορίστου 
χρόνου άρθρ. 258 επόμενον Ν. 1188/81. 

Α. Κατηγορία ΠΕ. 

1) Κλάδος ΠΕΙ Διοικητικός. 

Δέκα (10) θέσεις με βαθμούς Γ - 0 Α (προβλέπονται 5 νέες θέ¬ 
σεις). 

2) Κλάδος ΠΕ3 Πολιτικών Μηχανικών έξι (6) θέσεις με βαθ¬ 
μούς Γ - Α . ■; 

1) Θέση με τον Ν. 1476/84 προσωπική καταργούμενη (3 
νέες θέσεις)^ 

3) Κλάδος ΠΕ4 Αρχιτεκτόνων. 

Πέντε (5) θέσεις με βαθμό Γ - Α (τέσσερεις (4) θέσεις του Ν. 
1476/84 καταργούμενες. 

4) Κλάδος ΠΕ5 Μηχανολόγων, Μηχανικών κ.λπ. νέα θέση. 

5) Κλάδος ΠΕ6 τοπογράφων. 


Δύο (2) θέσεις με βαθμούς Γ - Α (νέες). 

6) ΠΕ9 Γεωπόνων 

Μία θέση (1) με βαθμούς Γ - Α. 

7) Κλάδος ΠΕΙΙ. 

Μία (1) θέση προγραμματισμού με βαθμούς Γ - Α (νέα). 

Β. Κατηγορία ΤΕ 

1) Κλάδος ΤΕ2 Κοινωνικών Λειτουργών. 

Δύο (2) θέσεις Κοινωνικών Λειτουργών μέ βαθμούς Γ - Α. 

(προβλέπεται 1 νέα). 

2) Κλάδος ΤΕ3 τεχνολόγων Πολιτικών Μηχανικών. 

Πέντε (5) θέσεις με βαθμούς Γ — Α. 

δύο (2) θέσεις με τον Ν. 1476/84 καταργούμενες (1 νέα). 

3) Κλάδος ΤΕ4 Τεχνολόγων μηχανολόγων και ηλεκτρολό¬ 
γων μηχανικών. . 

Μία (1) θέση τεχνολόγου μηχανολόγου με βαθμούς Γ - Α. 

Μία (1) θέση τεχνολόγου Ηλεκτρολόγου με βαθμούς Γ - Α 
(νέα). 

4) Κλάδος ΤΕ5 τεχνολόγων τοπογράφων - Μηχανικών. 

Μία (1) θέση τεχνολόγου τοπογράφου - μηχανικού (νέα). 

5) Κλάδος ΤΕ 13 τεχνολόγων Γεωπόνων μία (1) θέση τεχνο¬ 
λόγου. 

Γεωπόνου με βαθμούς Γ - Α (νέα). 

6) Κλάδος ΤΕ19 πληφοροφικής. 

α) πληροφορική, β) ηλεκτρονικών υπολογιστών συστημά- 
των. 

Δύο (2) θέσεις με βαθμούς Γ - Α (νέες). 

Γ. Κατηγορία ΔΕ 

Κλάδος ΔΕΙ Διοικητικός. 

Τριάντα εννέα (39) θέσεις με βαθμούς Γ - Α τρεις (3) θέσεις με 
τον Ν. 1476/84 και μία (1) από αυτές προσωποπαγής καταρ¬ 
γούμενη, (προβλέπονται 15 νέες θέσεις). 

2) Κλάδος ΔΕ5 εργοδηγών. 

Επτά (7) θέσεις με βαθμούς Γ - Α τρεις (3) θέσεις με το Ν. 
1476/84 προσωπικές καταργούμενες 1 νέα. 

3) Κλάδος ΔΕ6 σχεδιαστών. 

Μία (1) θέσημε βαθμούς Γ - Α (νέα). 

4) Κλάδος ΔΕ15 εισπρακτόρων. 

Δύο (2) θέσεις με βαθμούς Γ - Α (νέες). 

5) Κλάδος ΔΕ20 οδηγών - ηλεκτροτεχνιτών), συντηρητών* 
εφαρμοστών. Μηχανοτεχνιτών, σχεδιαστών έξι (6) θέσεις με 
βαθμούς Γ - Α. 

- Μετά την καθοιονδήπτε-τρόπο_εκκένωση των θέσεων αυτών 
καταργούνται παρ. 10 άρθρ. 329 του Ν. -1188/81. 

6) Κλάδος ΔΕ23 ειδικού Προσωπικού δέκα (10) θέσεις με 
βαθμούς Γ - Α (νέες). 

7) Κλάδος ΔΕ24 ηλεκτρολόγων δύο (2) θέσεις νέες. 

8) Κλάδος ΔΕ26 Μηχανοτεχνιτών. 

Δέκα (10) θέσεις με βαθμούς Γ - Α του Ν. 1476/84 μία (1) 
προσωπική καταργούμενη (7 νέες). 

9) Κλάδος ΔΕ 27 Ηλεκτροτεχνιτών. 

Πέντε (5) θέσεις με βαθμούς Γ - Α με το Ν. 1476/84 μία (1) 
προσωπική καταργούμενη (2) νέες. 

10) Κλάδος ΔΕ28 χειριστών. 

έξι (6) θέσεις με βαθμούς Γ - Α 

1476/84 (2) νέες. 

11) Κλάδος ΔΕ29 οδηγών Αυτοκινήτων είκοσι έξι (26) θέσεις 
με βαθμούς Γ - Α, όλες οι θέσεις με το Ν. 1476/84 οι δύο προ¬ 
σωπικές καταργούμενες (δέκα 10) νέες. 

12) Κλάδος ΔΕ30 τεχνιτών γενικά (υδραυλικοί - οικοδόμοι - 
ελαιοχρωματιστές - συντηρητές κ.λπ.). Τριάκοντα τέσσερεις 
(34) θέσεις με βαθμούς Γ - Α.Οι δεκατέσσερεις (14) θέσεις με το 
Ν. 1476/84 οι 6 προσωπικές καταργούμενες οι (20) νέες όλων 
των ειδικοτήτων. 

13) Κλάδος ΔΕ35. - 

Δύο θέσει δενδροκόμων - δενδροκηπουρών με βαθμούς Γ - Α 
(νέες).. 

Κατηγορία ΤΕ. 

1) I Κλάδος ΥΕ1. 

Τέσσερεις (4) θέσεις με βαθμούς Δ - Γ. 

Η μία με το Ν. 1476/84, η μία με το άρθρ. 329 του. Ν. 
1188/81 οι δύο νέες. 

2) Κλάδος ΤΕ2. 


Α και οι 4 θέσεις με τον Ν. 

Τέσσερεις (4) θέσεις επιστατών καθαριότητας με βαθμούς Δ - 
Γ. Οι τρεις (3) με το Ν. 1476/84 η μία νέα. 

3) Κλάδος ΥΕ10 βοηθών οδηγών - υδρονομέων - φυλάκων - 
εργατών με βαθμούς Δ - Γ. Πέντε (5) θέσεις άρθρ. 329 του Ν. 
1188/81. 

4) Κλάδος ΥΕ16 εργατών γενικά. 

Σαράντα εννέα 49 θέσεις με βαθμούς Δ - Γ. Οι 15 με το Ν. 
1476/84 η μία θέση προσωπική καταργούμενη, οι επτά 7 με την 
κοινή απόφαση των Υπουργών Προεδρίας Κυβέρνησης, Εσωτε¬ 
ρικών - Οικονομικών αριθμ. ΔΙΠΙΔ/Φ 42/24/11440/ 
31.12.86 (ΦΕΚ 921/31.12.86 τ.Β’). Οι 26 θέσεις νέες. 
Προσωπικό με σχέση ιδιωτικού Δικαίου. 

1) Θέσεις με σχέση εργασίας ιδιωτικού δικαίου αορίστου χρό¬ 
νου που μετατράπηκαν αυτοδίκαια με το Ν. 1476/84 άρθρο 5 
και παρ. 1, 2, 3, 4, 5 σε προσωρινές καταργούνται αυτοδίκαια 
μόλις κενωθούν με οποιοδήποτε τρόπο. 

2) Τριάντα οκτώ (38) εργάτες καθαριότητας. 

έξι (ο) οδηγοί καθαριότητος. , 

ένας (1) τεχνίτης οικοδόμος καθαριότητας, 
ένας (1) οδηγός προωθητήρα. 
δύο (2) μηχανοτεχνίτες καθαριότητας. 

3) Συνεργείο Κήπων, 
επτά (7) βοηθοί τεχνίτου, 
ένας (1) τεχνίτης. 

4) Υπηρεσία Νεκροταφείου, 
τέσσερεις (4) εργάτες, 
ένας (1) τεχνίτης. 

5) Συνεργείο επισκευής ασφαλτικών οδοστρωμάτων, 
ένας (1) οδηγός. 

δύο (2) χυτοασφαλτοτεχνίτες. 

δύο (2) (ξυλουργός - ελαιοχρωματιστής) δύο (2) εργάτες, 
δύο (2) χειριστές μηχανημάτων. 

Άρθρο 37. 

Προϊστάμενοι όλων των οργανικών μονάδων του Δήμου τοπο¬ 
θετούνται υπάλληλοι *με βαθμό Α, των κατηγοριών ΠΕ και ΔΕ 
και άν δεν υπάρχουν υπάλληλοι βαθμού Α, τοποθετούνται προ¬ 
σωρινά υπάλληλοι βαθμού Β, των κατηγοριών ΠΕ, ΤΕ και ΔΕ. 

Με τις ίδιες προϋποθέσεις πάντοτε τοποθετείται Δ/ντής του 
Δήμου υπάλληλος ΠΕΙ και ΔΕΙ, προϊστάμενοι των τμημάτων 
και των Γραφείων των Διοικητικών υπηρεσιών υπάλληλοι του 
Κλάδου ΠΕΙ και ΔΕΙ, προϊστάμενοι του τμήματος και των Γρα¬ 
φείων των Τεχνικών Υπηρεσιών υπάλληλοι του κλάδου ΠΕ3 και 
ΠΕ4, Προϊστάμενος του Γεωπονικού τμήματος υπάλληλος του 
κλάδου ΠΕ9 και προϊστάμενος του Γραφείου Νομικού Συμβού¬ 
λου του Κλάδου ΕΘ. 

β 

Άρθρο 38. 

1) Όταν ο Δ/ντής του Δήμου απουσιάζει ή κωλύεται αναπλη¬ 


ρώνεται από τον προϊστάμενο της Διοίκησης. 

Όταν κωλύεται ή απουσιάζει^) προϊστάμενος της Διοίκησης 
αναπληρώνεται από τον προϊστάμενο του Οικονομικού Τμήματος 
και απουσιάζοντος ή κωλυωμένου αυτού αναπληρώνεται από τον 
Προϊστάμενο του Τμήματος Δημοτολογίων. . 

2) Όταν απουσιάζει ή κωλύεται ο προϊστάμενος του Διοικητι¬ 
κού Τμήματος αναπληρώνεται από τον Προϊστάμενο του Οικονο¬ 
μικού Τμήματος και απουσιάζοντος αυτού από τον προϊστάμενο 
του Τμήματος Δημοτολογίων. 

3) Όταν απουσιάζουν ή κωλύονται οι προϊστάμενοι των άλλων 
τμημάτων αναπληρώνονται από τον προϊστάμενο του Διοικητι¬ 
κού τμήματος. 

Άρθρο 39. 

Ο προϊστάμενος του τεχνικού τμήματος όταν απουσιάζει ή κω¬ 
λύεται, αναπληρώνεται από άλλο υπάλληλο του υπηρετούντος 
Τεχνικού προσωπικού των κλάδων ΠΕ3, ΠΕ4, με αριθμό Α, που 
ορίζεται από τον Δήμαρχο. 

Άρθρο 40. 

Όταν λείπει ή κωλύεται ο προϊστάμενος του Γεωπονικού τμή¬ 
ματος αναπληρώνεται από άλλο υπάλληλο του Τεχνικού τμήμα¬ 
τος που ορίζεται από το Δήμαρχο. 

Άρθρο 41. 

’Οταν απουσιάζει ο με πάγια αντιμισθία υπηρετών στο Δήμο 
Νομικός Σύμβουλος, ανατίθεται σε πληρεξούσιο Δικηγόρο κατά 
τις διατάξεις του Κώδικα περί Δικηγόρων μόνο η διεξαγωγή δι¬ 
καστικών πράξεων του Δήμου οι οποίες δε μπορούν να αναλάβουν 
χωρίς κίνδυνο των συμφερόντων του Δήμου. 

Κατόπιν των ανωτέρω εισηγούμαι την τροποποίηση του ΟΕΥ 
του Δήμου Χαλκιδέων σύμφωνα με τις διατάξεις του Ν. 
1586/86 με την προσθήκη νέων υπηρεσιών και νέων θέσεων 
προσωπικού για την κάλυψη όχι εποχιακών ή παροδικών ανα¬ 
γκών, αλλά για την κάλυψη αναγκών διαρκούς φύσεως. 

Ακολουθεί διαλογική συζήτηση, κατά την οποία καθέαν από 
τα μέλη εκφέρει τη γνώμη του και τελικά το Συμβούλιο, αφού 
αποδέχεται την παραπάνω εισήγηση, γνωμοδοτεί ομόφωνα: 

Υπέρ της τροποποίησης του Οργανισμού Εσωτερικής Υπηρε¬ 
σίας του Δήμου Χαλκιδέων με την προσθήκη νέων.υπηρεσιών και 
νέων θέσεων για την κάλυψη αναγκών διαρκούς φύσεως. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. *" 

Χαλκίδα, 1 Φεβρουάριου 1988 
Με εντολή Νομάρχη 
Ο Διευθυντής κ.α.α. 

Β. ΕΥΑΓΓΕΛΑΡΑ 

